b'\n_START_ARTICLE_\nOrigin (digitalna distribucija)\n_START_SECTION_\nTrgovina Origin\n_START_PARAGRAPH_\nTrgovina Origin omogo\xc4\x8da uporabnikom, da i\xc5\xa1\xc4\x8dejo in kupujejo igre za polno ceno iz Electronic Arts katalogov. Namesto prejema \xc5\xa1katle, diska ali celo CD-jev, je kupljena programska oprema takoj prilo\xc5\xbeena ra\xc4\x8dunu Origin uporabnika in jo je treba prenesti z Origin klientom._NEWLINE_Origin jam\xc4\x8di, da je dostop do prenosa vedno na voljo po nakupu in ni omejitve, koliko krat lahko prenesete igro. _NEWLINE_Uporabniki lahko dodajo nekatere EA igre tudi svojemu ra\xc4\x8dunu Origin s pomo\xc4\x8djo CD klju\xc4\x8dev iz maloprodajnih kopij in digitalnih kopij, pridobljenih iz drugih storitev digitalne distribucije. Vendar pa je dodajanje maloprodajnih klju\xc4\x8dev Originu omejeno na igre od leta 2009 dalje, starej\xc5\xa1i klju\xc4\x8di pa ne bodo delovali, tudi \xc4\x8de je igra na voljo za Origin, razen \xc4\x8de uporabnik stopi v stik s pomo\xc4\x8djo strankam.\n_START_SECTION_\nKlient Origin\n_START_PARAGRAPH_\nKlient Origin je program s samodejnim posodabljanjem, ki uporabnikom omogo\xc4\x8da prenos iger, raz\xc5\xa1iritvene pakete in popravke iz strani Electronic Arts. Klient Origin je zasnovan tako, da je podoben svojemu konkurentu, Steamu. Origin ima prav tako funkcije klepeta kot so seznam prijateljev in mo\xc5\xbenosti skupinskih klepetov (izvedeno v razli\xc4\x8dici 9.3). V zadnjih nekaj posodobitvah pa je bila izbolj\xc5\xa1ana hitrost prenosa in klient sam.\n_START_SECTION_\nMobilni Origin\n_START_PARAGRAPH_\nElectronic Arts na\xc4\x8drtuje tudi izdajo Origina za mobilne naprave (kot so naprave s sistemom iOS) ter sinhronizacijo dose\xc5\xbekov na obeh platformah. Scrabble Network bo vklju\xc4\x8den v mobilno razli\xc4\x8dico Origina, te storitve pa bodo brezpla\xc4\x8dne.\n_START_SECTION_\nOrigin Acess\n_START_PARAGRAPH_\nEA je izdal naro\xc4\x8dni\xc5\xa1ko storitev za dostop do iger na ra\xc4\x8dunalniku v letu 2016. Uporabniki lahko izbirajo med pla\xc4\x8devanjem mese\xc4\x8dne ali letne naro\xc4\x8dnine za dostop do velike zbirke EA produktov (znane pod imenom The Vault). Naro\xc4\x8dniki Origin Acessa pa dobijo 10% popusta na vse Origin nakupe.\n_START_SECTION_\nZgodovina\n_START_PARAGRAPH_\nEA Downloader je bil uveden konec leta 2005. V novembru leta 2006 ga je nadomestil EA Link, s storitvami dostave vsebin pa so dodali trilerje, predstavitve in posebne vsebine. Septembra 2007 pa je bil ponovno zamenjan s kombinacijo EA Stora in EA Download Managerja. Uporabniki lahko kupijo s spletne strani EA Store in uporabijo nalo\xc5\xbeljivi EADM klient za prenos iger. Igre, kupljene preko EA Linka, so bile prenesljive z EA Download Managerjem. Spletna trgovina in klient pa sta bila 3. junija 2011 ponovno odprta pod imenom Origin._NEWLINE_Programska oprema za digitalno distribucijo je bila prvi\xc4\x8d uporabljena za dostavo ekspanzijskega paketa igre Battlefield 2: Special Forces in nato \xc5\xa1e ve\xc4\x8dino drugih EA naslovov. Najve\xc4\x8dji za\xc4\x8detek izdelka v programski opremi pa je bil ustvarjalnik Spore Creature Creator._NEWLINE_EA je pridobil blagovno znamko Origin, ko je odkupil sistem Origin Systems leta 1992. Origin System je bil glavni igralski studio v osemdesetih in devetdesetih letih, najbolj znan po fran\xc5\xa1izah kot so Ultima, Wing Commander in Crusader.\n_START_SECTION_\nOdstranitev Crysis 2 iz Steama in Origina\n_START_PARAGRAPH_\nKmalu po uvedbi Origina je bil Crysis 2 izbrisan iz Steama. Na EA spletni strani je bil objavljen zahtevek "samo za Origin", \xc4\x8deprav je ostala na voljo pri drugih distribucijskih storitvah. EA je od takrat navedel, da je Valve odstranil Crysis 2 zaradi uvedenih "poslovnih pogojev" in da to ni bila EA odlo\xc4\x8ditev ali rezultat kakr\xc5\xa1nega koli dejanja iz strani podjetja EA.\n_START_SECTION_\nPrepovedi Origin ra\xc4\x8duna\n_START_PARAGRAPH_\nObstajalo je ve\xc4\x8d EA primerov, ki uveljavljajo tak\xc5\xa1ne prepovedi, za katere kritiki trdijo, da so razmeroma manj\xc5\xa1e kr\xc5\xa1itve, kot je na primer objavljanje grobih komentarjev na EA ali BioWarejevih uradnih forumih ali v klepetu._NEWLINE_Marca 2011 je bil uporabnik z imenom "Arno" prepovedan uporabljati Origin zaradi komentarja, ki ga je objavil. V komentarju je zapisal "EA, ali ste prodali svoje du\xc5\xa1e hudi\xc4\x8du?". Arnojev ra\xc4\x8dun je bil prepovedan 72 ur, kar mu je prepre\xc4\x8dilo, da bi lahko igral katero koli od svojih Origin iger. Po poro\xc4\x8danju o podrobnostih incidenta je spletno mesto Rock, Paper, Shotgun prejelo EA izjavo, ki pravi, da je bila prepoved Arnoove zabave napaka in da prihodnje kr\xc5\xa1itve na forumih ne bi smele vplivati na dostop Origin uporabnikov do svojih iger.\n_START_SECTION_\nVarnostne pomanjkljivosti\n_START_PARAGRAPH_\nEA je bil kritiziran, ker ni \xc5\xa1ifriral originalne funkcije za klepet, ki so na voljo v Originu in Origin igrah. Ne\xc5\xa1ifrirani podatki vklju\xc4\x8dujejo \xc5\xa1tevilke ra\xc4\x8dunov, \xc5\xbeetone sej, kot tudi vsebino sporo\xc4\x8dila. S to vrsto podatkov se utegnejo uporabni\xc5\xa1ki ra\xc4\x8duni ogroziti. Nedol\xc5\xbeni klepeti v igri se lahko napa\xc4\x8dno razlagajo za terorizem in druge zlove\xc5\xa1\xc4\x8de dejavnosti z vidika vsakogar, ki jih prestre\xc5\xbee, kot je na primer NVO.\n_START_SECTION_\nObto\xc5\xbebe o vohunjenju\n_START_PARAGRAPH_\nLicen\xc4\x8dna pogodba za kon\xc4\x8dnega uporabnika (EULA) daje EA dovoljenje za zbiranje informacij o ra\xc4\x8dunalnikih uporabnikov, ne glede na to, ali je povezana s samim programom Origin, vklju\xc4\x8dno z uporabo aplikacije, programske opreme, uporabe programske opreme in strojne opreme. Na za\xc4\x8detku je EULA vsebovala tudi odlomek, ki dovoljuje EA, da bolj eksplicitno spremlja dejavnost, kot tudi uredi ali odstrani material po svoji presoji. V poro\xc4\x8dilu revije Der Spiegel so bile te navedbe krite. V odgovor na incident je EA izdal izjavo, ki navaja, da nimajo dostopa do informacij, kot so slike, dokumenti ali osebni podatki, ki nimajo ni\xc4\x8d opraviti z izvajanjem programa Origin v sistemu igralca. EA je EULI dodal tudi stavek, ki navaja, da ne bodo uporabili vohunsko programsko opremo ali namestili vohunsko programsko opremo na uporabnikov ra\xc4\x8dunalnik, \xc4\x8deprav morajo uporabniki \xc5\xa1e vedno dovoliti, da EA zbira informacije o ra\xc4\x8dunalnikih.\n_START_SECTION_\nRazmere v Nem\xc4\x8diji\n_START_PARAGRAPH_\nPo poro\xc4\x8danju nem\xc5\xa1kih \xc4\x8dasopisov, nem\xc5\xa1ka razli\xc4\x8dica Originove EULE kr\xc5\xa1i ve\xc4\x8d nem\xc5\xa1kih zakonov, ki \xc5\xa1\xc4\x8ditijo potro\xc5\xa1nike in zasebnost uporabnikov. Po mnenju Thomasa Hoerna, sodnika in profesorja za informacijsko, telekomunikacijsko in medijsko pravo na Univerzi v M\xc3\xbcnsterju, je nem\xc5\xa1ka razli\xc4\x8dica EULE neposreden prevod izvirnika, brez kakr\xc5\xa1nih koli sprememb.'